Brasiilia Keisririik
Brasiilia Keisririik (portugali keeles Império do Brasil) oli ajavahemikul 1822–1889 Lõuna-Ameerikas paiknenud riik, mille territoorium hõlmas tänapäeva Brasiiliat ja kuni 1828. aastani Uruguayd. Riik oli parlamentaarne põhiseaduslik monarhia, mida valitsesid Pedro I ja alates 1831. aastast tema poeg Pedro II. 15. novembril 1889 kukutati keiser juhtivate sõjaväelaste korraldatud riigipöördega, mille eesmärgiks oli luua diktaatori juhitud Esimene Brasiilia Vabariik.